"**प्राविधिक शिक्षा अध्ययनरत दलित, सिमान्तकृत, पिछडिएको वर्गहरुका लागि छात्रवृति", कार्यान्वयन कार्यविधि- २०७९**

स्वीकृत मिति २०७९।०२।

**प्रस्तावनाः** बदलिंदो आधुनिक शिक्षाले युवाहरुमा प्राविधिक तथा व्यवसायिक शिक्षाको खाँचो औंल्याएको महशुस भएकोछ । प्राविधिक शिक्षा पढ्ने युवाहरुको संख्या दिनानुदिन बढदै छ । तर यो पढाईमा लगानी निकै धेरै लाग्ने र खर्चिलो भएको हुँदा निम्नस्तरका युवाहरुको यसमा पहुँच नपुग भएको देखिएकोले यस युवा परिषद्ले स्टेशनरी लगायत आवश्यक सामग्री सहायता गरी उनीहरुको पढाइमा निरन्तरता दिनको लागि यस प्रदेश भित्रको कलेजमा अध्ययनरत दलित, उपेक्षित, सिमान्तकृत वर्गहरुसम्म प्राविधिक शिक्षाको पहुँच पुर्याउने उद्धेश्यले प्रदेश युवा परिषद्को कार्यालयको वार्षिक स्वीकृत कार्यक्रमलाद्ब पारदर्शी व्यवस्थित र नतिजामुलक बनाउने र यो कार्यक्रम प्रभावकारी रुपमा संचालन गर्नको लागि युवा तथा खेलकुद मन्त्रालयले यो कार्यविधि बनाएको छ ।

**१. संक्षिप्त नाम र प्रारम्भः** (१) यो कार्यविधिको नाम "प्राविधिक शिक्षा अध्ययनरत दलित, सिमान्तकृत, पिछडिएको वर्गहरुका लागि छात्रवृति , कार्यान्वयन कार्यविधि- २०७९ रहेको छ ।

२) यो कार्यवधि युवा तथा खेलकुद मन्त्रालयले स्वीकृत गरेको मितिदेखि लागू हुनेछ ।

**२. परिभाषाः विषय वा प्रसङ्गले अर्को अर्थ नलागेमा यस कार्यविधिमाः**

क) "छात्रवृति " भन्नाले यस प्रदेश भित्रका स्थायी वासिन्दाहरु यसै प्रदेश भित्रको कलेजहरुमा प्राविधिक शिक्षा अध्ययनरत दलित, सिमान्तकृत, पिछडिएको वर्ग का युवाहरुका लागि प्रदेश युवा परिषद्को कार्यालयले स्नातक तह तथा स्नातकोत्तर तहमा सामुदायिक क्याम्पसमा अध्ययनरत छात्रछात्राहरुको लागि वितरण गरिने छात्रवृति कार्यक्रम अर्थात कापी कलम सपोर्ट कार्यक्रम सम्झनु पर्दछ ।

ख) "परिषद्" भन्नाले प्रदेश युवा परिषद् सम्झनु पर्दछ ।

ग) "कार्यकारी समिति" भन्नाले प्रदेश युवा परिषद्को कार्यकारी समिति सम्झनु पर्दछ ।

घ) “मन्त्रालय” भन्नाले बागमती प्रदेशको युवा तथा खेलकुद मन्त्रालय सम्झनु पर्दछ । र यसले प्रदेश युवा परिषद्को कार्यालयसँग सम्बन्धित मन्त्रालय समेत बुझाउने छ ।

ड.) "शैक्षिक संस्था" भन्नाले यस छात्रवृति प्रयोजनका लागि संचालनमा रहेको कलेजलाई बुझाउने छ वा यस कार्यविधिले छात्रवृति कोटा वितरण गर्न मिल्ने कलेज सम्झनु पर्दछ ।

घ) "विद्यार्थी" भन्नाले तोकिएको शैक्षिक संस्थामा प्राविधिक शिक्षा अध्ययनरत विद्यार्थी सम्झनु पर्दछ ।

ङ) "कार्यालय" भन्नाले प्रदेश युवा परिषद्को कार्यालय हेटौडा मकवानपुर सम्झनु पर्दछ ।

**३. उद्देश्यः**

क) विद्यार्थीहरुमा प्राविधिक शिक्षा अध्ययन गर्ने प्रवृतिको विकास गराउन ।

ख) सामान्य फी तिर्न नसकेको कारण बिचैमा पढाइ नछोड्ने र भर्ना हुन नै डराउने प्रवृतिको अन्त्य गर्न । ।

ग) दलित, सिमान्तकृत पिछडिएको वर्गको प्राविधिक शिक्षामा पहुँच पुर्याउन ।

घ) प्राविधिक शिक्षाको महत्व र आवश्यकता अत्याधिक भएको र युवालाई दक्ष बनाई स्वरोजगार उन्मुख समाज निर्माण गर्ने ।

**४. लक्षित शैक्षिक संस्था वा वर्गः**

(१) यस बागमती प्रदेश भित्रका प्राविधिक शिक्षा संचालित स्नातक र स्नातकोत्तर तहका सामुदायिक क्याम्पसका विद्यार्थीहरुले अनुसुचि १ अनुसारको निवेदन पेश गर्न पाउने र गरेको आधारमा छनौट गरिने ।

(२) यदि छात्रवृति कोटा वितरण हुने अवस्था नआएमा प्राविधिक शिक्षा अध्ययनरत महिला तथा अन्य पुरुष युवाहरुलाई समेत वितरण गरिनेछ ।

३ यस पटकको लागि जुन सुकै शैक्षिक वर्ष वा सेमेष्टरमा भर्ना भएका विद्यार्थीहरुले पनि यो छात्रवृति प्राप्त गर्न निवेदन दिन सक्नेछन् ।

**५. शैक्षिक संस्थाले गर्नुपर्ने कार्यः**

क) शैक्षिक संस्थाले विद्यार्थी कुन समुह, कुन तह, कुन सेमेष्टरमा पढेको हो प्रमाणित गरिदिनु पर्नेछ ।

ख) विद्यार्थी शैक्षिक संस्थामा भर्ना भै नियमित हाँजिर भै पढि रहेको शिफारिस गरिदिनु पर्नेछ ।

ग) विद्यार्थीले तिर्नुपर्ने वार्षिक शुल्क तथा यस आ.ब.मा अन्यत्रवाट छात्रवृति लिए, नलिएको प्रमाणित गरिदिनु पर्नेछ ।

घ) यी सबै शिफारिसहरु एउटै पत्रमा उल्लेख गरी क्याम्पसले शिफारिस दिन सक्नेछ ।

**६. विद्यार्थी छनौटका आधारहरुः**

(१) यस कार्यक्रममा भाग लिन इच्छुक विद्यार्थीहरुवाट धेरै संख्यामा निवेदन पर्न आएमा देहायका छनौटका आधारहरुमा छात्रवृति छनौट गरिनेछ ।

**क\_ मूल्यांकनका आधारहरु**

1. विद्यार्थीले यस अघिल्लो तहमा प्राप्त गरेको प्राप्ताङ्कको आधारमाः २० अंक
2. विशिष्ट श्रेणीलाई २० अंक
3. प्रथम श्रेणीलाई १५ अंक
4. दित्तिय श्रेणीलाई १० अंक
5. तृतिय श्रेणीलाई ५ अंक

ख) दलित, जनजाती, शहीद परिवार तथा सिमान्तकृत वर्ग भए भए १० अंक

ग) गाँउपालिकामा अध्ययनरत भए १० अंक अन्यमा भए ५ अंक

घ) आर्थिक रुपमा कमजोर भनी स्थानिय निकायले शिफारिस गरेको भए १० अंक

**७. सूचना प्रकाशनः** (१) "प्राविधिक शिक्षा अध्ययनरत दलित, सिमान्तकृत, पिछडिएको वर्गहरुका लागि छात्रवृति कार्यक्रम" प्राप्त गर्न चाहने युवाहरुको लागि प्रदेश युवा परिषद्को कार्यालयले २१ दिनको सूचना सार्वजनिक राष्ट्रिय दैनिकमा प्रकाशन गरी निवेदन आव्हान गर्नेछ ।

२) उपदफा (१) बमोजिम सूचना प्रकाशित भएपछि विद्यार्थीहरुले अनुसूची १ बमोजिमको ढाँचामा निवेदन पेश गर्नुपर्नेछ ।

३) छात्रवृति छनौट समितिः तोकिएको मिति भित्र कार्यालयमा प्राप्त भएका निवेदन कार्यालयले अंकन गरी मूल्याङ्कन समितिमा पेश गर्नेछ । र निम्न समितिले छात्रवृति प्राप्त गर्ने शिफारिस गर्नेछ ।

क) कार्यकारी उपाध्यक्ष, प्रदेश युवा परिषद्‌ अध्यक्ष

ख) प्रदेश युवा परिषद्को सरोकारवाला मन्त्रालयको अधिकृत प्रतिनिधि सदस्य

ग) प्रदेश युवा परिषद्को कार्यालयको प्रमुख –सदस्य सचिव

४) छात्रवृति छनौट समितिले मन्त्रालयका महाशाखा प्रमुख तथा कलेजका प्रमुखहरु गरी बढीमा ३ जनालाई आमन्त्रण गर्न सक्नेछ ।

५) छात्रवृति छनौट समितिको बैठक सम्बन्धी कार्यविधि सो समिति आफैले निर्धारण गरे बमोजिम हुनेछ ।

६) छात्रवृति छनौट समितिले प्राप्त निवेदन उपर आवश्यक छानविन गरी कोटा निर्धारण र कोटा अनुसारको छात्रवृति रकम निर्धारण गर्नेछ । तथा कार्यक्रम व्यवस्थापन खर्च जस्तै कम्प्युटर इन्ट्री , फारम केलाउने लगायत कर्मचारी व्यवस्थापन खर्च निर्धारण गर्नेछ ।

७) छात्रवृति प्राप्तीको तरिकाः छात्रवृति प्राप्त गर्ने विद्यार्थीको खातामा सोझै स्वीकृत छात्रवृति रकम निकासा दिइनेछ ।

**८. प्रतिवेदनः** (१) छात्रवृति वितरणको प्रतिवेदन यस कार्यालयले चौमासिक रुपमा मन्त्रालयमा पेश गर्नेछ । र वार्षिक प्रतिवेदनमा पनि दिनेछ ।

**९. लेखा परीक्षणः** (१) छात्रवृति वितरणको लेखा परीक्षण कार्यालयले नेपाल सरकारले तोकेको ढाँचामा राख्नु पर्नेछ ।

**१०. अनुगमन तथा मूल्याङ्कनः** (१) प्रदेश स्तरबाट प्रदेश सरकार, युवा तथा खेलकुद मन्त्रालयबाट तथा अन्य सरोकारवाला मन्त्रालयवाट अनुगमन, निरीक्षण गरी पृष्ठपोषण एवं सुझाव दिन सक्नेछ

**११. दण्ड सजायः** (१) झुटा विवरण पेश गरी विद्यार्थीहरुवाट छात्रवृतिको लागि निवेदन पेश भै आएकोमा तथा कलेजहरुले झुटा विवरण शिफारिस गरेको प्रमाणित भएमा त्यस्ता विद्यार्थीहरुलाई नेपाल सरकारको नियमानुसार दण्ड जरिवाना तथा आगामि दिनमा यस कार्यालयबाट सञ्चालन गरिने अन्य कार्यक्रमहरुमा सहभागि गराईने छैन ।

**१२. विविधः** यस कार्यविधि बमोजिम कार्यक्रममा आवश्यक सहयोग गर्नु सम्बन्धित सवैको कर्तव्य हुनेछ । यो विद्यार्थीलाई दिइएको छात्रवृति रकम मात्र नभई कापी, कलम, झोला जस्ता स्टेशनरी सामग्री सपोर्ट कार्यक्रम भएकोले अन्यत्रवाट छात्रवृति पाएको भए पनि यो छात्रवृति दिन वाधा पर्नेछैन र यो छात्रवृति पाएको आधारमा अन्यत्र संस्था, कार्यालयवाट छात्रवृति पाउनको लागि यसले वाधा पार्ने छैन ।

**१३. निर्देशनको पालनाः** संघ, प्रदेश तथा स्थानीय सरकारले दिएको निर्देशनको पालना गर्नु पर्नेछ ।

**१४. कार्यविधि संसोधन गर्न सक्नेः** आवश्यकता अनुसार मन्त्रालयले कार्यविधि संसोधन गर्न सक्नेछ

**१५. वाधा अड्काउ फुकाउने :** यो कार्यक्रम कार्यान्वयनमा कुनै बाधा आइपरेमा मन्त्रालयले बाधा अड्काउ फुकाउन सक्नेछ ।

(दफा ७ को उपदफा २ संग सम्बन्धित )

छात्रवृतिको लागि विद्यार्थीहरूले निवेदन दिने ढाँचा

श्रीमान् कार्यकारी उपाध्यक्षज्यू

प्रदेश युवा परिषद्को कार्यालय , हेटौडा, मकवानपुर ।

महोदय

त्यस कार्यालयबाट मिति .................... मा .................................राष्ट्रिय दैनिकमा प्रकाशित सूचना अनुसार म यस छात्रवृतिको लागि योग्य भै छात्रवृति पाउनको लागि इच्छुक भएकोले देहायको विवरण सहित यो निवेदन पेश गरेकोछु । निवेदनमा भएका विवरणहरु झुटा ठहरिए कानुन बमोजिम सहुला बुझुला ।

१. व्यक्तिगत विवरण:

क) नाम: ख) ठेगाना: स्थायी अस्थायीः

ग) वैवाहिक स्थिति: विवाहित/ अविवाहित

घ) विवाहित भए पतिको नाम:

ङ) पिताको नाम:

च) उत्तीर्ण गरेको स्नातक ११-१२ को विद्यालयको नामः

छ) स्नातक तह उत्तीर्ण गरेको भए संस्थाको नाम:

ज) हाल अध्ययन गरी राखेको विषय:

झ) क्याम्पसको नाम:

ञ) क्याम्पसको प्रकार: सामुदायिक/ निजी

ट) रोजगारीको स्थिति : रोजगार/ बेरोजगार

ठ) रोजगार भए रोजगारदाताको

नाम:

ठेगाना:

२. शैक्षिक विवरण

|  |  |  |  |  |  |  |
| --- | --- | --- | --- | --- | --- | --- |
| क्र.सं. | उत्तिर्ण तह | अध्ययन गरेको शैक्षिक संस्थाको नाम ठेगाना | विषय | उत्तीर्ण साल | श्रेणी | कैफियत |
| १ | SLC/ SEE |  |  |  |  |  |
| २ | ११-१२ |  |  |  |  |  |
| ३ | स्नातक |  |  |  |  |  |
| ४ | स्नातकोत्तर |  |  |  |  |  |

३.अध्ययन लागतः

क) अध्ययन गर्न चाहेको क्याम्पसको मासिक पढाइ शुल्क:

ख) भर्ना शुल्क:

ग) प्रयोगात्मक शुल्क:

४. विद्यार्थीको मोवाइल नं.

५ क्याम्पसको फोन नं. क्याम्पस चिफको मोवाइल नं.

४. माथि उल्लेख गरेको व्यहोरा ठिक/साँचो छ । झुटा ठहरे कानुन बमोजिम सहुला बुझाउँला ।

निवेदक

नाम:

ठेगाना:

दस्तखत:

**नोट: निवेदन साथ पेश गर्नु पर्ने कागजातहरुः**

१. नागरिकताको प्रतिलिपि ।

२. शैक्षिक योग्यताको प्रमाणपत्र ।

३. क्याम्पसको शिफारिस

४. दलित/जनजाति/सहिद/वेपत्ता परिवारको भएमा जिल्ला प्रशासन कार्यालयवाट दिएको प्रमाणपत्रको प्रतिलिपि।

५. विपन्न वर्गको परिवारको भएमा स्थानिय निकायले दिएको शिफारिस ।

६. निवेदन कुरियर तथा हुलाक मार्फत वा सोझै कार्यालयमा प्राप्त हुने गरी पठाउन सकिनेछ । तर समय भित्र प्राप्त हुन नआएको निवेदन उपर कुनै कारवाही गरिने छैन ।

(अनिवार्य रुपमा निवेदन पेश गर्ने फाइलको अगाडी आफ्नो सम्पर्क हुने मोवाइल नं. लेख्नुहोला अन्याथा सम्पर्क हुन नसकी कुनै कागजात अपुग भएको जानकारी दिन नसकिएमा सम्वन्धित निवेदक नै जवाफदेही हुनुपर्ने व्यहोरा अनुरोध छ ।)